 ብሰንበት ሓለዋ ገማግም ባሕሪ ሩስያ ኣብ ልዕሊ ክልተ ወተሃደራዊ ጀላቡን ሓንቲ ጎታቲ ጀልባን ኣብቲ ሩስያ ኣብ 2014 ብሓይሊ ዝጎበጠቶ ገማግም ክሪምያ ዝርከብ መጻብቦ ከርቺ ተኹሲ ብምኽፋት 24 ዩክሬናውያን ኣብ ትሕቲ ቀዲ ከእትዉ ከለው ብውሕዱ ድማ ንሰለስተ ኣቑሲሎም ምንጪ ስእሊ, Rossiya 24 ዩክረይን ነቲ ዝተወስደ ስጉምቲ መጥቃዕቲ ኢዩ ክትብሎ ከላ ሩስያ ድማ እተን ጀላቡ ናብ ማያዊ ዶባተይ ብዘይፍቓድ ስለዝእተዋ ነቲ ስጉምቲ ከምዝወሰደት ገሊጻ ድሕሪቲ ፍጻመ ቤት ፍርዲ ክሪሚያ እታ ኣብ ትሕቲ ሩስያ ትርከብ 12 ካብቶም ዝተታሕዙ ዩክሬናውያን ን60 መዓልቲ ክእሰሩ ፈሪዱ እቲ ቤት ፍርዲ ነቶም ዝተረፉ ኣባላት ሓይሊ ባሕሪ ዩክረይን ሎሚ ክፈርዶም ትጽቢት ኣሎ ግብረ-መልሲ ዩክረይን ከመይ ነይሩ? 